钦定古今图书集成/明伦汇编/宫闱典/第103卷 > 许延寿
## 钦定古今图书集成/明伦汇编/宫闱典/第103卷 > 许延寿

按《史记建元以来侯者年表》，“乐平许翁孙，名延寿，以
平恩侯许广汉少弟，故为侯，封二千户，拜为彊弩将
军。击破西羌，还，更拜为大司马光禄勋。亦故有私恩，
故得封。嗜酒好色，以早病死，子汤代立。”

按《汉书·恩泽侯表》：“乐成敬侯许延寿，以皇太子外祖
父同产弟侍中关内侯有旧恩侯，千五百户。三月，乙
未封，十年薨。甘露元年，思侯汤嗣，六年薨。初元二年，
哀侯常嗣，九年薨。”